Elektrinis traukinys

Apie elektra varomą lokomotyvą žr. Elektrovežis.

Elektrinis traukinys – elektrifikuotu geležinkeliu kursuojantis keleivinis traukinys, kurio elektrinė pavara įrengta motorvagonyje. Traukinį sudaro du galiniai vagonai, motoriniai ir prikabinamieji vagonai. Galiniuose vagonuose įrengtos mašinistų kabinos su valdymo įtaisais, motorvagoniuose – elektriniai varikliai. Motorinių vagonų išdėstymas įvairiuose traukinių modeliuose skiriasi. Visi elektrinio traukinio vagonai pritaikyti keleivių vežimui. Energija traukiniui perduodama iš kontaktinio tinklo per srovės ėmiklius (pantografus), esančius ant motorvagonio stogo.

Elektriniai traukiniai greitai įsibėgėja, neteršia aplinkos, tylesni už dyzelinius. Dažniausiai naudojami miesto ir priemiestiniuose maršrutuose, greituosiuose geležinkeliuose.EMU Train Sets (Single and Double Decker), Titagarh.in, nuoroda tikrinta 2025-04-23.

 Istorija 

Pirmieji elektriniai traukiniai pradėjo kursuoti 1890 m. Londono metropolitene. 1893 m. jie pradėjo kursuoti Liverpulyje. TSRS pirmieji elektriniai traukiniai pradėjo važinėti 1926 m. Azerbaidžane (Baku–Sabunči–Surachanai) ir 1929 m. Rusijoje (Maskva–Mytiščiai).

 Lietuvoje 

Pirmieji elektriniai traukiniai ER9P iš Latvijos Lietuvą pasiekė 1975 m. vasarą, tais pačiais metais juos pakeitė Rygos vagonų gamykloje pagaminti traukiniai su daline elektronine įranga – ER9M.Elektriniams traukiniams Lietuvoje – 35 metai. 2010-12-28, Diena.lt (tikrinta 2025-04-21). 1975 m. gruodžio 29 d. Latvijoje pagamintas elektrinis traukinys pirmą kartą iš Vilniaus išvyko į Kauną,Prieš 40 metų iš Vilniaus į Kauną išvyko pirmasis elektrinis traukinys.  Ltg.lt (tikrinta 2025-04-21). Traukinio išleidimo iškilmės vyko gruodžio 30 d.Prieš 35 m. paleistas pirmasis elektrinis traukinys. Youtube.com (tikrinta 2025-04-421). Jau po mėnesio elektriniai traukiniai reguliariai vyko reisais Vilnius–Kaunas ir Vilnius–Trakai.

2008 m. gruodžio 24 d. iš Vilniaus į Kauną išvyko pirmasis modernus dviaukštis elektrinis traukinys. Tokio tipo traukiniai yra EJ575, juos pagamino Čekijoje eksploatuojamų traukinių EJ 471 „City Elefant“ pagrindu holdingui „Škoda Transportation“ priklausanti įmonė „Škoda Vagonka a.s.“

2017 m. rugsėjo 13 d. į Lietuvą atvyko pirmasis elektrinis keleivinis traukinys iš Minsko. Tai buvo bandomasis tokio traukinio reisas.Iš Minsko į Lietuvą atvažiavo pirmasis elektrinis keleivinis traukinys. 2017-09-13, Lrt.lt (tikrinta 2025-04-21). Reguliarūs reisai pradėti 2017 m. gruodžio 10 d.Iš Vilniaus į Minską – naujais elektriniais traukiniais. 2017-12-08, Tv3.lt (tikrinta 2025-04-24). Dviaukščiuose traukiniuose tilpdavo 296 keleiviai.Iš Vilniaus į Minską pradeda važiuoti elektriniai traukiniai. 2017-12-10, 15min.lt (tikrinta 2025-04-24). Traukiniai Vilnius–Minskas važiavo iki 2020 m. pradžios, kai buvo nutraukti dėl COVID-19 pandemijos.„Lietuvos geležinkeliai“: keleivinis traukinys į Minską nevyksta nuo pernai, kroviniai į Baltarusiją gabenami įprastai. 2021-05-25, Ve.lt (tikrinta 2025-04-24).

 Šaltiniai 

Kategorija:Keleiviniai traukiniai